joelniklaus/EU_Wikipedias huggingface dataset:
Sebastian Lang

Sebastian Lang (s. 15. syyskuuta 1979 Erfurt, Saksan demokraattinen tasavalta) on saksalainen maantiepyöräilijä. Hän kilpaili ammattilaisena 2002–2011 edustaen 2002–2008 saksalaista Gerolsteiner-tallia ja 2009–2011 belgialaista Silence-Lotto / Omega Pharma-Lottoa. 

Langia pidettiin hyvänä aika-ajana, josta osoituksena on vuoden 2006 Saksan aika-ajon mestaruus. Lang on pituudeltaan 187 cm ja hän painoi aktiivivuosinaan 75 kg.

Saavutuksia 

2001
Maantiepyöräilyn MM-kilpailut, alle 23-v. aika-ajossa hopeaa
Maantiepyöräilyn EM-kilpailut, alle 23-v. aika-ajossa pronssia
2002
Rheinland-Pfalz Rundfahrt, etappien 1 ja 4 voitto
2003
Tanskan ympäriajo, kokonaiskilpailun voitto
Karlsruheversicherungs GP, voitto (Michael Richin parina)
Tour of Rhodes, prologin voitto
2004
Hessen Rundfahrt, kokonaiskilpailun ja etapin 3 voitto
2005
Hessen Rundfahrt, etapin 5 (aika-ajo) voitto
UCI ProTourin joukkuekilpailu, Eindhoven, voitto Gerolsteinerin joukkueessa
Maantiepyöräilyn MM-kilpailut, aika-ajossa kahdeksas
2006
3-Länder-Tour, kokonaiskilpailun ja etapin 3 (aika-ajo) voitto
Saksan maantiepyöräilymestaruuskilpailut, aika-ajossa kultaa
Saksan ympäriajo, mäkikilpailun voitto
LuK Challenge, voitto Markus Fothenin parina
Ranskan ympäriajo, etapilla 7 (aika-ajo) kolmas
Maantiepyöräilyn MM-kilpailut, aika-ajossa viides
2007
Maantiepyöräilyn MM-kilpailut, aika-ajossa viides

Lähteet 
Esittely www.cyclingarchives.com-sivustolla 
Saavutukset www.trap-friis.dk-sivustolla

Aiheesta muualla 
Virallinen sivusto 

Saksalaiset maantiepyöräilijät
Vuonna 1979 syntyneet
Elävät henkilöt
Finland Freakout 1971

Finland Freakout 1971 on Pink Fairiesin arkistolivealbumi vuodelta 2008. Se on taltioitu Suomessa Turun Ruisrock-festivaaleilla 21. elokuuta 1971. Taltioinnin on tuottanut alun perin Yleisradio. Albumi on yhtyeen hyväksymä ja rumpali Russell Hunter on kirjoittanut muistelmansa tapahtumasta kansivihkoon.

Kappaleet

Kokoonpano 
 Paul Rudolph – kitara, laulu
 Duncan Sanderson – basso, laulu
 Russell Hunter – rummut

Lähteet 

Vuoden 2008 konserttitallenteet
Pink Fairiesin albumit
Agder Energi

Agder Energi (AE) on norjalainen Agderissa toimiva energiakonserni, jonka pääkonttori sijaitsee Kristiansandissa. Se on Norjan neljänneksi suurin energiayhtiö vesivoiman määrässä mitattuna.

Konsernin liiketoimialat on organisoitu tytäryhtiöihin, jotka toimivat useilla Agderin paikkakunnilla. Konserni omistaa kokonaan 31 ja osittain 16 voimalaitosta, jotka tuottavat vuosittain keskimäärin 7,3 TWh sähköä, kuusi prosenttia maan kokonaissähköntuotannosta. Osa voimaloista sekä siirtoverkkolinjoista sijaitsee myös Telemarkissa ja Rogalandissa.

Kaikki Sørlandetin taloudet ovat AE:n verkkoasiakkaita ja suurin osa alueen sähköasiakkaista ostaa sähkönsä tytäryhtiö LOS:ilta.

Vesivoiman ja sähkön lisäksi yhtiö on aktiivinen tuulivoiman, bioenergian, kaukolämmön, laajakaistaverkkojen, sähköasennuspalveluiden, energia-alan talouden, konsulttipalvelujen, sekä talous- ja hallintopalveluiden tuottaja.

Historia 
Yhtiö perustettiin 30. kesäkuuta 2000. Agderin 30 kuntaa päättivät tuolloin fuusioida aiemmat energiayhtiöt Aust-Agder Energi AS:n, Kristiansand Energiverk AS:n sekä Vest-Agder Energiverk DA:n.

Lähteet 

Energiayhtiöt
Norjalaiset yritykset
Euroopan sairas mies

”Euroopan sairas mies” on nimitys, jota on käytetty valtiollisesta tai taloudellisesta taantumisesta kärsivistä eurooppalaisista valtioista. Ensisijaisesti fraasi liittyy 1800-luvulla rappeutuneeseen Osmanien valtakuntaan. Lempinimen keksijänä pidetään tavallisesti Venäjän keisari Nikolai I:tä, jota Russellin jaarli siteerasi, mutta täyttä varmuutta nimityksen alkuperästä ei kuitenkaan ole.

Myöhemmin sitä on käytetty heikosta taloustilanteesta kärsineistä maista, kuten Isosta-Britanniasta ja Irlannista 1960- ja 1970-luvuilla, Venäjästä ja muista Itä-Euroopan maista Neuvostoliiton hajoamisen jälkeen sekä 1990-luvulla jälleenyhdistymisen aiheuttamista ongelmista kärsineestä Saksasta. Vuonna 2005 brittiläinen The Economist -lehti kirjoitti nyky-Italiasta kutsuen sitä ”Euroopan todelliseksi sairaaksi mieheksi”.

Lähteet 

Turkin historia
Osmanien valtakunta
Metaforat
Politiikka Euroopassa
Universum Film

Universum Film AG paremmin tunnettu lyhenteellä Ufa tai UFA oli saksalainen filmistudio ja saksalaisen elokuvan pääkeskus Weimarin tasavallan ja Kolmannen valtakunnan aikana. Nykyään UFA on keskittynyt televisio-ohjelmien tekemiseen. 

UFA oli vuodesta 1917 aina vuoteen 1945 asti yksi maailmanelokuvan päävoimista, joka teki Babelsbergin elokuvastudiolla lukuisia elokuvahistorian klassikkoja kuten Fritz Langin ohjaama Metropolis ja Marlene Dietrichin tähdittämä Sininen enkeli. Natsi-Saksassa UFA valjastettiin natsien propagandan välineeksi. Toisen maailmansodan jälkeen Itä-Saksa perusti UFA:n tilalle Deutsche Film-Aktiengesellschaftin eli DEFAn. Saksojen yhdistymisen jälkeen vuonna 1991 UFA perustettiin uudelleen lähinnä televisiotuotantoon keskittyneeksi yritykseksi. Nykyään se on osa Bertelsmannin organisaatiota.

Aiheesta muualla

Ufa ja saksalaisen elokuvan kronologia
Elokuvakaupunki, Suomen Kuvalehti, 27.10.1928, nro 44, s. 24, Kansalliskirjaston digitaaliset aineistot
 Ufa-kaupungissa, Seura, 22.06.1938, nro 25, s. 12, Kansalliskirjaston digitaaliset aineistot

Saksan elokuva
Elokuvayhtiöt
Divišov

Divišov () on kaupunki Sázavan varrella Tšekissä. Se sijaitsee Benešovin piirikunnassa Keski-Böömin läänissä 39 kilometriä Prahasta kaakkoon. Divišovin asukasluku oli vuoden 2020 arvion mukaan 1 758.

Lähteet

Aiheesta muualla 

 Kaupungin sivut
 Speedway
 Linna
 Synagoga

Tšekin kunnat
Bert Doorn

Bert Doorn (s. 26. toukokuuta 1949) on alankomaalainen poliitikko. Hän kuuluu maansa kristillisdemokraattiseen Christen Democratisch Appèl -puolueeseen. Hän oli vuosina 1999–2009 Euroopan parlamentin jäsen ja kuului Euroopan kansanpuolueen (kristillisdemokraattien) ja Euroopan demokraattien ryhmään.

Enschedessä syntynyt Doorn opiskeli oikeustiedettä Groningenissa, Nancyssä ja Freiburgissa. Tohtorin tutkintoon johtivat kilpailuoikeuden opinnot hän suoritti Freiburgissa.

Lähteet

Aiheesta muualla 
 Bert Doorn Euroopan parlamentin sivuilla 
 Viralliset kotisivut 

Doorn, Bert
Doorn, Bert
Doorn, Bert
Werner von Hausen

Paul Bernhard Werner von Hausen (29. lokakuuta 1870 Helsinki – 12. heinäkuuta 1951) oli suomalainen piirtäjä ja taidemaalari.

Von Hausenin vanhemmat olivat pankinjohtaja Paul Frans Wilhelm von Hausen ja Fanny Maria Westberg. Hän pääsi ylioppilaaksi 1890 ja opiskeli Suomen Taideyhdistyksen piirustuskoulussa Helsingissä ja Pariisissa vuosina 1892–1894. Von Hausen teki opintomatkoja Pariisiin ohella Egyptiin, Müncheniin ja Italiaan 1900-luvun vaihteen molemmin puolin. Hänen teoksiaan oli ensi kerran esillä 1898 Oslossa ja Helsingissä.

Von Hausen toimi piirustuksenopettajana Taideteollisessa keskuskoulussa 1908–1918 ja Grankullan yhteiskoulussa. Hän oli myös pitkään Suomen antroposofisen seuran varapuheenjohtajana.

Teoksia 
 Sabiinivuoret Italiassa
 Maisema Sisiliasta

Palkinnot 
 III palkinto Pietarsaaren yhteislyseon seinämaalauskilpailussa 1931
 Frietschin palkinto 1946

Lähteet 
 Wikiaineisto: Kuka kukin oli 1961
 Suomen kuvataiteilijat verkkomatrikkeli

Aiheesta muualla 

Suomalaiset taidemaalarit
Vuonna 1870 syntyneet
Vuonna 1951 kuolleet
Recep Akdağ

Recep Akdağ (s. 8. toukokuuta 1960) on turkkilainen lääkäri ja poliitikko. Hän syntyi Erzurumissa ja valmistui siellä Atatürk-yliopistosta. Hänestä tuli professori vuonna 1999. Hän kuuluu Oikeus ja kehitys -puolueeseen.

Akdağ on työskennellyt lääketieteellisellä urallaan tutkijana, luennoitsijana ja Atatürk-yliopiston tutkimussairaalan varaylilääkärinä. Vuonna 2002 hän pääsi Turkin yksikamarisen parlamentin, Suuren kansalliskokouksen, jäseneksi ja maansa terveysministeriksi.

Akdağ oli toisen kauden terveysministerinä 2016–2017, ja vuodesta 2017 varapääministeri.

Lähteet 

Turkkilaiset poliitikot
Lääkärit
Vuonna 1960 syntyneet
Elävät henkilöt
Aleksitymia

Aleksitymia (sanatarkasti: ei sanoja tunteille) tarkoittaa persoonallisuuden piirteistöä, jolle on ominaista vaikeus tai kyvyttömyys tunnistaa tai kuvata omia tunteitaan ja erottaa niitä ruumiillisista tuntemuksista. 

Tutkijat epäilevät, että aleksitymiaa saattaa aiheuttaa aivojen rakenteellinen herkkyys. Muita mahdollisia syitä aleksitymialle ovat varhaislapsuuden vuorovaikutusverkostot ja masennus, joka estää tunteiden ilmaisua.

Aleksitymiaan kuuluu myös ulkoisen maailman yksityiskohtiin ja tapahtumiin keskittyvä ajattelutyyli, jossa mielikuvituksen käyttö on vähäistä.

Aleksitymian on todettu olevan yhteydessä muun muassa syömis-, paniikkihäiriöihin ja päihdeongelmiin.

Lähteet

Viitteet 

Tunteet
En helt ny jul

En helt ny jul on Amy Diamondin neljäs levy. Albumi julkaistiin marraskuussa 2008. Se on Amy Diamondin tähän mennessä ainoa ruotsinkielinen levy ja sisältää joululauluja.

Albumi nousi Ruotsissa Sverigetopplistanin sijalle 8.

Kappaleet 
 Nu tändas tusen juleljus
 När vi närmar oss jul
 En helt ny jul
 Hej, mitt vinterland
 Mer jul
 När julen rullar över världen
 Jul, jul, strålande jul
 Tänd ett ljus
 Kom håll min hand
 Viskar en bön
 Betlehems stjärna
 Julen är här

Aiheesta muualla 
 En helt ny jul discogs.com -sivustolla

Lähteet 

Vuoden 2008 joulualbumit
Amy Deasismontin albumit
Ruotsalaiset joulualbumit
De Havilland Canada DHC-6 Twin Otter

DHC-6 Twin Otter on de Havilland Canadan valmistama 20-paikkainen 2-moottorinen potkuriturbiinilentokone. Lyhyille kiitoteille soveltuvaa (STOL) konetyyppiä käytetään paljon sekä matkustaja-, rahti- että ambulanssikoneena. Se on suosittu myös laskuvarjohyppääjien kuljetuksessa. Konemalli on varustettu kiinteällä kolmipyöräisellä laskutelineellä tai kellukkeilla.


Historia

Konemallin kehitys alkoi vuonna 1964 ja ensilento suoritettiin 20. toukokuuta 1965. Prototyyppikoneita (Series 1) valmistettiin kuusi kappaletta, jonka jälkeen alkoi varsinainen sarjatuotantokoneiden (Series 100) valmistus. Series 100 koneita valmistettiin 109 kappaletta. Vuonna 1968 konemallia muutettiin ja se sai nimityksen Series 200. Tällöin koneen STOL-ominaisuuksia parannettiin, pidennettyyn nokkaan sijoitettiin suurempi rahtitila ja takarahtitilan ovea suurennettiin. Series 200 -koneita valmistettiin 204 kappaletta.

Kaikki Series 1, -100 ja -200 -koneet varustettiin 550-hevosvoimaisilla Pratt & Whitney Canada PT6A-20 -moottoreilla.

Vuonna 1969 esiteltiin tehokkaammalla 680 hevosvoimaisella Pratt & Whitney Canada PT6A-27 -moottoreilla varustettu Series 300 -versio. Tehokkaamman moottorin myötä koneen suorituskyky ja kantavuus olivat parempia, kuin aiemmissa malleissa. Series 300 osoittautui menestyksekkäimmäksi malliksi ja niitä valmistettiin 641 kappaletta ennen kuin konemallin tuotanto päättyi vuonna 1988.

Uustuotanto

Kanadalainen Viking Air, joka on valmistanut varaosia de Havilland Canadan lentokoneisiin, osti Twin Otterin tuotanto-oikeudet Bombardierilta vuonna 2006 ja aloitti Twin Ottereiden tuotannon uudelleen. Perusrakenteet säilyivät samoina, joten tyyppisertifikaattia ei tarvinnut uusia. Koneen avioniikka modernisoitiin ja koneeseen tehtiin noin 120 pienempää muutosta. Moottoreina käytetään Pratt & Whitney Canadan PT6A-34/35 -moottoreita.

Käyttö

Konemallia toimitettiin tavallisen pyörällisen laskutelineen lisäksi sekä suksilla, että kellukkeilla varustettuna. Koska konemalli pystyi operoimaan lyhyiltä ja huonokuntoisilta kiitoteiltä, siitä tuli hyvin suosittu kone monilla syrjäseuduilla, kuten Kanadan pohjoisosissa ja Alaskassa. Näiden alueiden lisäksi konetta käytetään paljon myös Afrikassa, Australiassa, Etelämantereella, sekä monilla saariryhmillä.

Kaikkiaan 584 kaikista valmistetuista Twin Ottereista oli edelleen käytössä elokuussa 2006.

Lähteet

Kanadalaiset matkustajalentokoneet
1960-luvun matkustajalentokoneet
Rahtikoneet
STOL-lentokoneet
DHC-6 Twin Otter
Palanderin talo (Tampere)

Palanderin talo sijaitsee Tampereen Keskustorin etelälaidalla Jugend-torilla. Kuusikerroksisessa rakennuksessa on muun muassa useita myymälöitä ja toimistoja. Rakennuksen kolme ylintä kerrosta ovat suurimmaksi osaksi yksityishenkilöiden asuntoina. Keskustorin puolella ylimmässä kerroksessa keskellä oli ateljeehuoneisto, joka on yksi talon kuuluisimmista osista. Siellä ovat työskennelleet useat koti- ja ulkomaiset taiteilijat, tunnetuimpina Hugo Simberg ja Kimmo Kaivanto. Ateljee oli pitkään Tampereen kaupungin hallinnassa.

Historia
Tampereen kaupunginviskaali ja varatuomari Karl Verner Palander osti tontin osoitteesta Keskustori 7 vuonna 1897. Suunnitelmana oli rakennuttaa jugendtyylinen talo. Projektin arkkitehdiksi hän palkkasi Birger Federleyn ja rakennusmestariksi Jonas Anderssonin. Idän puoleinen osa talosta valmistui hänen suunnitelmiensa mukaisesti vuonna 1901. Pariisin vuoden 1900 maailmannäyttelyn innoittamana Palander halusi muuttaa suunnitelmia, ja keskeneräistä länsipuolta varten hän tilasi uudet piirustukset Vihtori Heikkilältä. Federley ei asiasta riemastunut vaan nosti kanteen piirustustensa luvattomasta muuttamisesta. Aleksis Kiven katuun rajoittuva länsipuoli valmistui neljä vuotta myöhemmin.

Palander asui itse talossa kuolemaansa asti eli vuoteen 1922, jolloin talo siirtyi Suomen Pankin omistukseen. Oston yhteydessä taloa muutettiin paremmin toimistokäyttöön sopivaksi. Lisäksi pääovi uusittiin 1920-luvun tyyliseksi. Pankin konttori oli pitkään talon alakerrassa, ja talo tunnettiin myös Suomen Pankin talona. Nykyään Suomen Pankilla ei ole omistusta talossa, ja vanha Palanderin talo -nimi palautettiin 2000-luvun alun remontin yhteydessä.

Palanderin talo oli aikomus purkaa vuoden 1938 asemakaavan perusteella. Suunnitelmat jäivät kuitenkin toteutumatta, kun toinen maailmansota syttyi. Rakennus suojeltiin asemakaavalla vuonna 1996.

Lähteet

Aiheesta muualla 

Tampereen suojellut rakennukset
Tampereen asuinrakennukset
Birger Federleyn suunnittelemat rakennukset
Tampereen nähtävyydet
Nalkala
Šalom

Šalom () on heprealainen sana, joka merkitsee 'rauhaa' ja 'hyvinvointia'. Samoin kuin suomen kielessä, rauha voi tarkoittaa kahden osapuolen välistä rauhaa (erityisesti ihmisen ja Jumalan tai kahden kansan välistä) tai sisäistä rauhaa. Sanaa käytetään erityisesti tervehdyksenä, samoin kuin arabiankielinen sanaa salam, jota käytetään myös muslimien kesken toivotuksessa salam aleikum (rauha kanssasi). Heprean "Šalom aleichem" (suom. rauha kanssasi) on yleinen tervehdys.

Katso myös 

 Saalem

Heprea
Peter Öberg

Peter Öberg (17. huhtikuuta 1980) on ruotsalainen suunnistuksen MM-mitalisti, joka edustaa ruotsalaista OK Hälleniä.

Öberg pitää päämatkanaan keskimatkaa, jolla hän on saavuttanut MM-hopeaa Trondheimissa 2010 ja Savoiessa 2011. Trondheimissa Öberg hävisi kultaa voittaneelle Norjan Carl Waaler Kaasille ainoastaan seitsemän sekuntia. Savoiessa 2011 isäntämaan Thierry Gueorgiou voitti kultaa ylivoimaisesti runsaalla kahdella minuutilla. Öbergillä on lisäksi viestistä MM-hopeaa Ukrainan kisoista 2007 ja Suomen kisoista 2013, MM-pronssia Sveitsin kisoista 2012 sekä EM-kultaa Viron kisoista 2006. Vuonna 2008 Öberg voitti uransa ensimmäisen maailmancupin osakilpailun Ruotsissa sprinttimatkalla. Seuraavana vuonna hän voitti kaksi maailmancupin osakilpailua ja sijoittui cupin kokonaiskilpailussa kolmanneksi. Nuorten sarjassa hänellä on viestin MM-hopea vuodelta 2000.

Saavutukset

MM-kilpailut 
 2007 19. sprintissä, kahdeksas keskimatkalla ja hopeaa viestissä
 2008 viides keskimatkalla ja kahdeksas viestissä
 2009 15. keskimatkalla ja 13. pitkällä matkalla
 2010 hopeaa keskimatkalla ja kuudes viestissä
 2011 hopeaa keskimatkalla
 2012 kuudes keskimatkalla ja pronssia viestissä
 2013 kymmenes keskimatkalla ja hopeaa viestissä

EM-kilpailut 
 2006 30. sprintissä, viides keskimatkalla ja kultaa viestissä
 2008 kuudes sprintissä ja kymmenes keskimatkalla
 2010 seitsemäs keskimatkalla ja 39. pitkällä matkalla

Avoimet PM-kilpailut 
 2003 11. keskimatkalla ja 18. pitkällä matkalla
 2005 33. sprintissä ja 14. keskimatkalla
 2007 11. sprintissä, viides keskimatkalla ja pronssia viestissä
 2009 kultaa keskimatkalla, neljäs pitkällä matkalla ja kultaa viestissä

Nuorten MM-kipailut 
 1999 29. pitkällä matkalla ja viides viestissä
 2000 19. keskimatkalla, 15. pitkällä matkalla ja hopeaa viestissä

Maailmancup 
 2006 30. kokonaispisteissä
 2007 9. kokonaispisteissä
 2008 7. kokonaispisteissä, yksi osakilpailuvoitto
 2009 3. kokonaispisteissä, kaksi osakilpailuvoittoa
 2010 31. kokonaispisteissä
 2011 14. kokonaispisteissä
 2012 10. kokonaispisteissä

Lähteet 
Peter Öbergin profiili World of O Runners-sivustolla

Viitteet 

Ruotsalaiset suunnistajat
Vuonna 1980 syntyneet
Elävät henkilöt
Live in São Paulo


Live in São Paulo on Sepulturan toinen livealbumi, joka julkaistiin 8. marraskuuta 2005. Kappaleet nauhoitettiin 3. huhtikuuta 2005 São Paulossa, Brasiliassa. Albumi julkaistiin myös DVD-formaatissa.

Kappaleet

CD 1

CD 2

Kokoonpano

Yhtye 
 Derrick Green – laulu, rytmikitara
 Andreas Kisser – kitara, taustalaulu
 Paulo Jr. – basso
 Igor Cavalera – rummut

Vierailevat muusikot 
 B-Negao – laulu (kappale "Black Steel in the Hour of Chaos")
 Alex Camargo – laulu (kappale "Necromancer")
 João Gordo – laulu (kappaleet "Reza" ja "Biotech Is Godzilla")
 Jairo Guedz – kitara (kappaleet "Troops of Doom" ja "Necromancer")

Arvostelut 
 AllMusic: 
 Imperiumi.net:

Lähteet 

Vuoden 2005 konserttitallenteet
Sepulturan albumit
Tuli kulkee


Tuli kulkee (RA146) on Tuonen toinen studioalbumi, joka julkaistiin 21. marraskuuta 2007.

Kappaleet 
Kaikki kappaleet säveltänyt Hanttu ja sanoittanut Teittinen, ellei toisin mainittu. Kaikki sovitukset Tuoni.

Kokoonpano 
 Aksu Hanttu – laulu, rummut
 Jaakko Teittinen – laulu
 Tuomas Leinonen – basso
 Tom Mikkola – kitara

Arvostelut 
 Imperiumi.net: 
 Soundi:

Lähteet 

Vuoden 2007 albumit
Tuonen albumit
Graham Gristwood

Graham Gristwood (31. toukokuuta 1984) on brittiläinen suunnistuksen maailmanmestari. Hän asuu Surreyssä ja edustaa ruotsalaista Södertälje-Nykvarn Orienteringia sekä kotimaassaan Octavian Droobersia.

Gristwood voitti uransa tähän asti ainoan MM-mitalinsa Olomoucin kisoissa 2008. Hän juoksi avausosuuden Jukolan viestissä IFK Lidingön joukkueessa, joka sijoittui lopulta neljänneksi.

Arvokisasijoitukset

MM-kilpailut
2004 31. sprintissä
2006 9. sprintissä
2007 12. sprintissä ja 7. viestissä
2008 22. sprintissä, 26. keskimatkalla ja kultaa viestissä
2009 17. sprintissä, 9. pitkällä matkalla ja viestissä
2010 14. sprintissä, 13. keskimatkalla ja neljäs viestissä
2011 neljäs sprintissä

EM-kilpailut
2006 43. sprintissä, 35. keskimatkalla ja 35. keskimatkalla
2008 27. pitkällä matkalla ja 7. viestissä
2010 10, sprintissä, 18. keskimatkalla ja kuudes viestissä

Avoimet PM-kilpailut
2007 11. sprintissä, 49. keskimatkalla ja 48. pitkällä matkalla
2009 88. keskimatkalla ja 14. viestissä

Nuorten MM-kilpailut
2002 39. keskimatkalla ja 100. pitkällä matkalla
2003 28. pitkällä matkalla ja 12. viestissä
2004 11. keskimatkalla, 29. pitkällä matkalla ja 11. viestissä

Maailmancup
2004 113. kokonaispisteissä
2005 59. kokonaispisteissä
2006 27. kokonaispisteissä
2007 28. kokonaispisteissä
2008 29. kokonaispisteissä
2009 23. kokonaispisteissä
2010 9. kokonaispisteissä

Lähteet
Graham Gristwoodin profiili World of O Runners-sivustolla 
Graham Gristwoodin virallinen kotisivu 

Brittiläiset suunnistajat
Vuonna 1984 syntyneet
Elävät henkilöt
Dendermonde

Dendermonde on kaupunki ja kunta Belgian Itä-Flanderin provinssissa. Kunnan pinta-ala on 55,7 km² ja asukasluku on 44 095 (2010). Kaupunginjohtajana on toiminut vuodesta 2007 Christen-Democratisch en Vlaams -puolueen Piet Buyse. 

Entinen Belgian pääministeri Guy Verhofstadt on syntynyt Dendermondessa.

23. tammikuuta 2009 dendermondelaiseen päiväkotiin tunkeutunut kasvonsa mustavalkoisiksi maalannut mies puukotti useita ihmisiä. Kaksi lasta ja 54-vuotias naispuolinen lastenhoitaja menehtyivät puukoniskujen seurauksena. Lisäksi kaksitoista ihmistä loukkaantui vakavasti. Heistä kymmenen oli lapsia.

Lähteet

Aiheesta muualla 

 Viralliset sivut 

Belgian kaupungit
Itä-Flanderin kunnat
Kazan (täsmennyssivu)

Kazan voi viitata seuraaviin:

 Kazan, Tatarstanin pääkaupunki Venäjällä
 Kazanin metro

 Kazanin kaanikunta, valtio 1438–1552
 Kazanin katedraali, kirkko Pietarissa Venäjällä

Henkilöitä:
 Elia Kazan (1909-2003), yhdysvaltalainen elokuva- ja teatteriohjaaja
 Kazan (968–1008), Japanin keisari 

Muuta: 
 Ak Bars Kazan, jääkiekkoseura
 FK Rubin Kazan, jalkapalloseura
 Dynamo Kazan, jääpalloseura
 Kazan, helikopteritehdas
Turvavaihde

Turvavaihde on raideliikenteessä käytettävä turvaratkaisu, jolla kiintein vaihde- ja raidejärjestelyin estetään luvaton ja liikennettä vaarantava muiden raiteiden käyttö. Turvavaihteita asennetaan paikkoihin joissa on vaarana, että esimerkiksi ratapihalla liikkuva kalusto vaihtotöiden aikana ohjautuu jarrulaitevian tai muun syyn vuoksi muiden junien käyttämille raiteille, sekä paikkoihin joissa on vaarana kahta eri raidetta kulkevan junan joutuminen samalle raiteelle myöhästyneen tai pitkäksi menneen jarrutuksen vuoksi.

Junaturvallisuussääntö vuodelta 1996 määrittelee turvavaihteen seuraavasti: Turvavaihde on vaihde, joka käännettynä suojaavaan asentoon estää muilta raiteilta pääsyn kulkutielle.

Rakenne

Turvavaihde
Turvavaihde voi olla kokonainen tavallinen vaihde, joka suojaavassa asennossaan on käännettynä johtamaan turvaraiteelle tai muulle asetettua kulkutietä suojaavalle raiteelle. Paikoissa, joissa tila ei riitä kokonaiselle vaihteen ja turvaraiteen yhdistelmälle, voidaan käyttää osittaista vaihdetta, jossa on vain vaihteen kielet. Englanninkielisissä maissa osittaisesta turvavaihteesta käytetään nimitystä catch points ja trap points. Osittaisen vaihteen avulla raiteeseen saadaan epäjatkuvuuskohta, joka suistaa kaluston kiskoilta ellei kulkutietä ole turvattu ja vaihdetta ole käännetty oikein.

Turvavaihteena voidaan tavallisen yksinkertaisen vaihteen lisäksi käyttää myös rinnankytkettyä risteysvaihdetta.

Turvaraide
Osittaisissa turvavaihderatkaisuissa turvaraidetta ei ole. Turvaraiteen tarkoitus on ohjata luvatta liikkuva kalusto riittävän etäälle siitä raiteesta, jota turvavaihde suojaa. Mikäli turvaraiteena toimii suojattavaan kulkutiehen nähden rinnakkainen raide, voidaan liikenne turvaraiteella sallia sillä se ei vaaranna viereisen raiteen liikennettä. Ratapihoilla pitkiä turvaraiteita voidaan käyttää myös vaihtotyöhön vaarantamatta pääraiteen junaliikennettä.

Hiekkaeste
Lyhyen päättyvän turvaraiteen päätekohdan takana on yleensä rakenteista vapaa maa-alue, jonne on rakennettu pysähtymiseste joko hiekasta tai muusta maa-aineksesta. Esteen tarkoitus on pysäyttää raiteen päätekohdan ylitse kulkeva kalusto mahdollisimman hallitusti sekä pitää kalusto pystyssä vahinkojen vähentämiseksi.

Erityyppisiä turvavaihderatkaisuja

Katso myös
 Raiteensulku

Lähteet

Aiheesta muualla

 Springwell Catch Points: turvavaihderatkaisuja 

Rautatietekniikka
Ari Behn

Ari Mikael Behn (alkuaan Bjørshol, 30. syyskuuta 1972 Århus – 25. joulukuuta 2019) oli norjalainen kirjailija.

Ari Behnin isä oli Olav Bjørshol ja äiti Marianne Solberg Behn. Hän otti vuonna 1996 äidinäitinsä sukunimen Behn.

Behn meni 24. toukokuuta 2002 naimisiin prinsessa Märtha Louisen kanssa. Pariskunta erosi vuonna 2016. Heillä on kolme lasta: Maud Angelica, Leah Isadora ja Emma Tallulah. 

Ari Behn syntyi Århusissa Tanskassa ja kasvoi Englannissa, Pohjois-Norjassa ja Mossissa. Hänet kastettiin Kristiyhteisön kirkossa. Hän kävi koulua Steiner-koulussa ja opiskeli myöhemmin Oslon yliopistossa.. 

Behn saavutti menestystä jo ensimmäisellä kirjallaan, novellikokoelmalla Trist som faen (1999). Sittemmin ovat ilmestyneet romaanit Bakgård (2003), Entusiasme og raseri (2006) ja Vivian Seving etc. (2009) sekä novellikokoelmat Talent for lykke (2011) ja Tiger i hagen (2015). Lisäksi hän kirjoitti lehtiartikkeleita ja yhdessä Märtha Louisen kanssa kirjan Fra hjerte til hjerte (2002). 

Ari Behn suunnitteli kristalli- ja posliiniastiaston "Peacock" (2007) Magnor Glassverkille. "Gud så deilig" -taideprojekti oli yhteistyö taiteilija Unni Askelandin kanssa.
Maaliskuussa 2017 hän piti oman taiteensa myyntinäyttelyn. 

Behn teki itsemurhan 25. joulukuuta 2019.

Lähteet 

Norjalaiset kirjailijat
Vuonna 1972 syntyneet
Vuonna 2019 kuolleet
Itsemurhan tehneet
Bengt Broms (professori)

Bengt Henry Gabriel Arne Broms (s. 16. lokakuuta 1929 Sortavala) on suomalainen oikeustieteilijä ja professori. Hän toimi Turun yliopiston oikeustieteellisessä tiedekunnassa kansainvälisen oikeuden ja valtiosääntöoikeuden professorina 1962–1970 ja sen jälkeen Helsingin yliopistossa kansainvälisen oikeuden professorina vuoteen 1994 saakka. Hän on tutkinut erityisesti kansainvälisten järjestöjen toimintaan liittyviä kysymyksiä.

Broms kävi Joensuun yhteiskoulua. Hän asuu Helsingissä ja kesäisin Liperissä. 

Broms valittiin Suomalaisen Tiedeakatemian jäseneksi vuonna 1980. Hän on ollut Academia Europæan jäsen vuodesta 1989.


Teoksia 
 Yhdistyneet Kansakunnat, 1968
 Kansainvälinen oikeus, 1978

Lähteet

Kirjallisuus

Viitteet

Aiheesta muualla
 

Suomalaiset professorit
Turun yliopiston professorit
Helsingin yliopiston professorit
Suomalaiset oikeustieteilijät
Vuonna 1929 syntyneet
Elävät henkilöt
Luokka (elokuva)

Luokka (Entre les murs) on ranskalainen 2008 valmistunut yhteiskunnallisesti tiedostava draamaelokuva, jonka on ohjannut Laurent Cantet. Elokuva voitti arvostetun Kultaisen palmun Cannesin elokuvajuhlilla vuonna 2008.

Luokan teemoja ovat opettamisen ja kasvatuksen taito sekä ennen kaikkea monikulttuurisen yhteiskunnan ongelmat.

Elokuva perustuu François Bégaudeaun kirjaan. Bégaudeau on yläasteen opettajana köyhässä ja monikulttuurisessa pariisilaislähiössä, ja hän esittää elokuvassa itseään. Elokuva seuraa hänen ja hänen luokkansa elämää noin vuoden verran. Oppilaiden kanssa syntyy konflikteja, eikä hyväkään opettaja löydä niihin aina oikeita ratkaisuja.

Todellisuudessa elokuvan koulu on nimeltään Dolto, nuoret näyttelijät ovat sen 13–15-vuotiaita oppilaita. Luokka ei ole dokumentti.  Elokuvassa on juoni, jota ei kuitenkaan paljasteta elokuvassa näytteleville nuorille vaan kohtaukset ovat pitkälti improvisoituja, mutta silti lavastettuja.

Lähteet 
 

Ranskalaiset draamaelokuvat
Vuoden 2008 ranskalaiset elokuvat
Kultainen palmu -palkitut elokuvat
Sol Invictus

Sol Invictus () oli alkujaan syyrialaisperäinen sol-jumala, josta keisari Aurelianus teki Rooman valtionuskonnon vuonna 274.

Sol Invictus oli jo 100-luvulta lähtien ollut sol-kultin kohteena. Keisari Elagabalus yritti tehdä siitä Rooman pääuskonnon (noin vuosina 219–222), mutta aate ei saanut kannatusta. Vasta 270-luvulla ilmapiiri oli suopeampi vieraille jumalille, ja kun Aurelianus kukisti Roomasta irtautuneen Palmyran valtakunnan vuonna 273, hän ajatteli voittonsa olevan Sol Invictus -jumalan ansiota. Hän rakennutti suuren temppelin Roomaan Sol Invictukselle ja teki jumalasta Rooman pääuskonnon. Sol Invictuksen syntymäpäivää vietettiin 25. joulukuuta,ja sen jälkeen kun kristinuskosta tuli Rooman pääuskonto, tuli samasta päivästä myös kristittyjen joulupäivä. Ensimmäinen kristitty keisari Konstantinus Suuri ja hänen isänsä Constantius suosivat kummatkin Sol Invictusta. Constantius oli suvaitsevainen kristittyjä kohtaan, ehkä siksi että Sol Invictuksen kultilla ja kristinuskolla oli monia yhtäläisyyksiä. Vaikka Konstantinus kääntyikin kristinuskoon Mulviuksen sillan taistelun jälkeen, ei hän kuitenkaan hylännyt Sol Invictusta.

Katso myös 
 Saturnalia
 Mithralaisuus
 Talvipäivänseisaus

Lähteet

Viitteet

Antiikin Rooman jumalat
Club de Fútbol Monterrey

Club de Fútbol Monterrey on vuonna 1945 perustettu meksikolainen jalkapalloseura Monterreysta Nuevo Leónin osavaltiosta. Se pelaa Meksikon pääsarjassa ja on voittanut maan mestaruuden neljästi vuosina 1986, 2003 (Clausura), 2009 (Apertura) ja 2010 (Apertura). 

Monterrey on voittanut myös Meksikon cupin 1991, CONCACAF Cup-voittajien cupin 1993 sekä CONCACAF Champions Leaguen vuosina 2011, 2012 ja 2013.

Lähteet

Viitteet

Aiheesta muualla 

 Seuran sivut  

Meksikolaiset jalkapalloseurat
Club Deportivo Guadalajara

Club Deportivo Guadalajara on vuonna 1906 perustettu meksikolainen jalkapalloseura Guadalajarasta. Seura tunnetaan yleisesti myös nimellä Chivas ja se on Meksikon suosituin seura. Guadalajara pelaa Meksikon pääsarjassa, jonka se on voittanut 11 kertaa. Viimeisin mestaruus on vuodelta 2006.

Historia 

Seuran perusti vuonna 1906 belgialainen kauppias Edgar Everaert. Seuran nimi oli alun perin Club de Futbol Union, mutta kaksi vuotta myöhemmin hän muutti sen nimeksi nykyisen Club Deportivo Guadalajaran. Pian seura päätti peluuttaa ainoastaan meksikolaisia pelaajia ja periaate pitää edelleen. Alun perin seuran pelaajisto oli koostunut suurelta osin Barcelonnetten alueelta tulleista ranskalaissiirtolaisista. Guadalajara voitti ensimmäisen amatöörimestaruutensa myös vuonna 1908. Seuralle kertyi yhteensä 14 amatöörimestaruutta 1943 mennessä, jolloin Meksikossa siirryttiin ammattilaissarjaan.

Guadalajaran lempinimi Chivas () juontaa juurensa Primera División de Méxicon alkuvuosille. Paikallinen sanomalehti haukkui joukkueen eräässä huonosti menneessä ottelussa 1948 pelaajien juoksennelleen ympäri kenttää kuin vuohet. Ajan myötä kannattajat ottivat haukkumanimenä lähteneen nimityksen omakseen.

Guadalajaran ensimmäinen mestaruus ammattilaissarjasta tuli 1957, mistä alkoi seuran kulta-aika. Seuraavien seitsemän kauden aikana se voitti kuusi mestaruutta. Tuon aikakauden aikana se voitti myös Meksikon cupin ja CONCACAF Champions' Cupin kerran sekä Meksikon Campeón de Campeonesin eli liigamestarin ja cupin voittajan kohtaamisen kuudesti. Menestysvuosina seurasta tuli Meksikon suosituin seura ja se on sitä edelleen vaikka menestys ei myöhempinä vuosina ole ollut samaa tasoa. Vuoden 1965 jälkeen Guadalajara on voittanut mestaruuden neljästi. Viimeisimmän mestaruuden se voitti 2006.

Lähteet 
 

Meksikolaiset jalkapalloseurat
Gorgonzola Flow

Gorgonzola Flow on rap-artisti Laviksen albumi, joka julkaistiin vuonna 2008 levymerkillä Yellowmicin. Lavis julkaisi albumiJumal x10 Lavis -nimellä. Albumin on tuottanut, nauhoittanut ja miksannut Jumal x10 Lavis ja masteroinut Hellä Paska.

Taustaa 
Gorgonzola Flow on yksi Laviksen myydyimpiä levyjä. Se ylsi ensimmäisen myyntikuukautensa aikana The Funkiestin kuukauden myydyimpien levyjen kärkeen. Albumin kappaleista "Pillu" ja "Texas Sex Ranger" on julkaistu musiikkivideot.

Kappaleet 
 
 
 
 
 
 
 
 
 
 
 
 

Laviksen albumit
Vuoden 2008 albumit
Lynden Pindling

Sir Lynden Oscar Pindling (22. maaliskuuta 1930 – 26. elokuuta 2000) oli bahamalainen Progressive Liberal Partyn poliitikko. Hän toimi Bahaman pääministerinä vuosina 1967–1992; vuodesta 1973 alkaen hän oli itsenäisen Bahaman ensimmäinen pääministeri. Free National Movement -puolueen voitettua vaaleissa 1992 häntä seurasi Perry Christie.

Pindling, joka oli varsinaiselta ammatiltaan lakimies, oli myös Privy Councilin jäsen. Hän kuoli eturauhassyöpään Nassaussa 70-vuotiaana. Vuonna 2006 Nassaun kansainvälisen lentoaseman nimi muuttui hänen mukaansa virallisesti Lynden Pindlingin kansainväliseksi lentoasemaksi.

Lähteet 

Pindling, Lynden
Pindling, Lynden
Pindling, Lynden
Puuvartisten kasvien menestymisvyöhykkeet Suomessa

Puuvartisten kasvien menestymisvyöhykkeitä käytetään hedelmäpuiden ja puuvartisten koristekasvien esiintymisalueiden tai todennäköisten mahdollisten kasvupaikkojen ilmaisijoina. Suomessa vyöhykkeitä on yhteensä kahdeksan. Vyöhykkeet merkitään yleensä roomalaisin numeroin esimerkiksi siemenpusseissa. Menestymisvyöhykkeiden rajoja uudistettiin 1980-luvulla, jolloin otettiin muun muassa suurten vesistöjen vaikutus paremmin huomioon. Tietyt alueet vyöhykkeillä IV, V, VI ja VII sisältävät kahden vyöhykkeen olosuhteita. Tällöin lämpimät mäenrinteet ja vesistöjen rannat kuuluvat suotuisampaan vyöhykkeeseen ja alavat suoseudut ankarampaan vyöhykkeeseen.

Myös Ruotsissa on käytössä jako kahdeksaan menestymisvyöhykkeeseen. Ruotsin ja Suomen menestymisvyöhykkeiden numeroinnit eivät vastaa toisiaan, sillä esimerkiksi Suomen menestymisvyöhyke III vastaa Ruotsin menestymisvyöhykettä V.

Vyöhykkeet

I-vyöhyke 
Suomen ensimmäinen menestymisvyöhyke käsittää Ahvenanmaan sekä Manner-Suomen lounaisimmat osat suunnilleen Rauman seudulta pääkaupunkiseudulle. Vyöhyke jakautuu kahtia vyöhykkeiksi Ia ja Ib. Vyöhyke Ia käsittää Ahvenanmaan, Saaristomeren ja joitakin aivan lounaisimpia osia mantereesta.

II-vyöhyke 
Suomen toinen menestymisvyöhyke kulkee Manner-Suomen eteläosissa nauhana ensimmäisen vyöhykkeen koillispuolella Porin seudulta Etelä-Karjalaan. Alue ulottuu pohjoisemmaksi erityisesti suurten järvien Saimaan ja Päijänteen seuduilla.

III-vyöhyke 
Suomen kolmas menestymisvyöhyke käsittää Vaasan seudun, Pirkanmaata sekä keskisen ja itäisen Sisä-Suomen eteläosat.

IV-vyöhyke 
Suomen neljäs menestymisvyöhyke käsittää Pietarsaaren ja Kokkolan seutujen, Etelä-Pohjanmaan, Keski-Suomen ja Pohjois-Savon alueita. Alueita Pohjois-Karjalassa voidaan lukea joko IV- tai V-vyöhykkeeseen.

V-vyöhyke 
Suomen viides menestymisvyöhyke käsittää Pohjois-Pohjanmaan, Kainuun ja Pohjois-Karjalan alueita. Tiettyjä alueita erityisesti Kainuussa ja Suomenselällä voidaan lukea joko V- tai VI-vyöhykkeeseen.

VI-vyöhyke 
Suomen kuudes menestymisvyöhyke käsittää Meri-Lapin ja Kainuun alueita. Tiettyjä alueita Kainuussa ja Peräpohjolassa voidaan lukea joko VI- tai VII-vyöhykkeeseen.

VII-vyöhyke 
Suomen seitsemäs menestymisvyöhyke käsittää pääasiassa Peräpohjolan alueita.

VIII-vyöhyke 
Suomen kahdeksanteen menestymisvyöhykkeeseen kuuluu pohjoisinta Lappia.

Kuntien kuuluminen kasvuvyöhykkeisiin 
Vuoden 2004 jälkeisiä kuntaliitoksia ei ole huomioitu, jotta tiedot olisivat riittävän tarkkoja.

Katso myös 
 Puuvartisten kasvien menestymisvyöhykkeet
 Kasvillisuusvyöhyke
 Lämpövyöhyke

Lähteet 
 
 Ilmatieteen laitos: Valitse oikea kasvi oikealle kasvuvyöhykkeelle (sisältää kartan)

Viitteet

Aiheesta muualla 
 Yle: Taito-tv, Kotipuutarhurin pihapiiri 3/5 Kasvien alkuperä

Kasvimaantiede
Viherrakentaminen
Puutarhasuunnittelu
Suomen kasvisto
Ilmastoluokitukset
Kanerva

Kanerva eli kangaskanerva (Calluna vulgaris) on kanervakasveihin kuuluva monivuotinen varpu. Kanerva kasvaa mieluiten kuivahkoilla, valoisilla ja maaperältään happamilla paikoilla, kuten kallioilla ja luodoilla, kangasmetsissä sekä rämeillä.

Yleisesti Suomessa kasvavana lajina se on monen metsätyyppiopin mukaisen metsien kasvupaikkatyypin tunnuslaji. Kanerva on Kainuun maakuntakasvi ja kauppayrtti.

Ulkonäkö ja koko 

Kanerva on puuvartinen ikivihreä varpu, joka kasvaa 10–50 senttimetriä korkeaksi. Sen lehdet ovat neulasmaisia ja kasvavat vastakkain. Kukka on vaaleanpunainen kello, jonka laita muodostuu neljästä liuskasta. Heteet työntyvät ulos kellosta. Kukinto on toispuolinen terttu lähellä verson kärkeä.

Levinneisyys ja elinympäristö 

Kanerva kasvaa lähes koko Euroopassa. Se puuttuu kuitenkin pohjoisessa olosuhteiltaan aivan karuimmilta alueilta, kuten Islannin sisämaasta ja Lapin korkeimmilta tuntureilta, ja toisaalta etelässä suuresta osasta Välimeren ranta-alueita, Unkarin pustalta sekä Kaakkois-Euroopan aroilta ja Kaukasukselta. Se on levinnyt myös jossain määrin Vähään-Aasiaan ja Venäjältä Siperian puolelle sekä Pohjois-Amerikkaan, Meksikoon ja Uuteen-Seelantiin. Suomessa kanerva on yleinen koko maassa.

Käyttö 
Kanervaa on käytetty polttoaineena, rehuna, kattomateriaalina, patjan pehmikkeenä ja kotieläinten alustana. Siitä on tehty luutia, köyttä, oranssia väriainetta ja olutta.

Kun mehiläiset keräävät kanervan mettä, saadaan kanervahunajaa, jossa on vahva aromi ja hivenen karvas maku. Kanervahunaja on tummempaa kuin monet muut hunajalajit.

Kanervan kukkia ja versonlatvoja on käytetty rohdoksena. Niissä on virtsaneritystä lisääviä ja antiseptisiä aineita.

Lähteet

Aiheesta muualla 
 Kasviatlas 2020: Kanervan eli kangaskanervan (Calluna vulgaris) levinneisyys Suomessa.
 Pohjolan kasvien pauloissa: Calluna vulgaris - kanerva, kangaskanerva
 Pinkka – Lajintuntemuksen oppimisympäristö: Kanerva (Calluna vulgaris)
 Den virtuella floran: Kanervan levinneisyys pohjoisella pallonpuoliskolla.

Kanervakasvit
Suomen maakuntakukat
Lääkekasvit
Värikasvit
Seulonnan keskeiset artikkelit
Grand Bahaman kansainvälinen lentoasema

Grand Bahaman kansainvälinen lentoasema (IATA: FPO, ICAO: MYGF) on lentoasema Grand Bahaman saarella Bahamassa. Sen kiitotien pituus on 3 359 metriä.

Aiheesta muualla 
 World Aero Data 

Bahaman lentoasemat
Oikeusnormi

Oikeusnormi on oikeusjärjestykseen kuuluva periaate tai sääntö, joka liittyy ihmisten ja oikeushenkilöiden toimintaan. Oikeusnormi tarkoittaa sekä säännön sisältävää oikeuslähdettä, kuten lain pykälää tai tuomioistuimen ratkaisua, että oikeuslähteen tulkittua tarkoitetta. Oikeusnormit sääntelevät oikeussubjektien välisiä suhteita yhteiskunnassa käskien, sallien tai kieltäen tekemästä jotakin.

Oikeusnormin mukainen käyttäytyminen edellyttää oikeustosiseikaston olemassaoloa, jotta normin säätämä seuraamus toteutuisi. Tällöin on kyseessä oikeusvaikutus eli oikeusseuraamus. Oikeusnormin sisältämien ilmaisujen täsmällisyydestä riippuu oikeutetulle tai velvoitetulle oikeussubjektille sallittu harkinnan tai valinnan määrä. Jos kyseessä on paljon harkintaa salliva tai vain puitteet määrittelevä normi, käytetään nimitystä joustava oikeusnormi. Vaikka esimerkiksi rikosoikeudessa on tavoitteena täsmällisyys oikeusvarmuuden takaamiseksi, on tuomarilla paljon harkinnan varaa tunnusmerkistöä tutkiessaan ja rangaistusta määrätessään.

Erilaisia oikeusnormeja

 Kompetenssinormi määrittelee saako oikeutettu muuttaa velvoitetun oikeusasemaa. Kyseessä saattaa olla esimerkiksi sopimuksen purku.
 Kvalifikaationormi sisältää määritelmiä tai täsmennyksiä, mutta ei välittömiä oikeuksia tai velvollisuuksia.
 Käyttäytymisnormi määrittelee mitä oikeutettu voi velvoitetulta vaatia. Vaateena on myönteinen käyttäytyminen, kuten velan maksu.
 Pakottava eli absoluuttinen oikeusnormi ei salli poikkeamista voimassa olevista oikeusnormeista asianosaisten välisellä sopimuksella.
 Primaarinormi sisältää säännöksiä välittömästä käyttäytymisestä. Aina ei ole säädetty jotakin kieltävää primaarinormia, vaan sen olemassaolo on pääteltävä teon rangaistavaksi säätävästä sanktionormista.
 Sanktionormi määrittelee mitä primaarinormin kieltämästä käyttäytymisestä seuraa.
 Tahdonvaltainen eli dispositiivinen oikeusnormi antaa oikeussubjekteille mahdollisuuden poiketa voimassa olevista oikeusnormeista.

Lähteet
 Encyclopædia iuridica fennica, Suomalainen lakimiesyhdistys 1999, ISBN 951-855-135-9, osa VII palstat 787–789

Yleinen oikeustiede
Catherine Sénart

Catherine Sénart (s. 17. huhtikuuta 1970) on quebeciläinen näyttelijä.

Filmografia 

 1990 : Watatatow (tv-sarja) : Marie-Claude Rioux
 1991 : Marilyn (tv-sarja) : Marie-Soleil
 1992 : La Bête de foire : Mary Poppins
 1994 : Jalna (tv-sarja)
 1995 : 10-07: L'affaire Zeus (tv-sarja) : Jeanne Morin
 1996 : Kartanon tytär alkup. Marguerite Volant (tv-sarja) : Marguerite Volant
 1996 : Caboose : Béatrice
 2000 : Le Pays dans la gorge (TV) : Cornélia
 2000 : Méchant party : Diane
 2005 : L'Héritière de grande ourse (tv-sarja) : Nathalie Dupuis
 2005 : Félix Leclerc (tv-sarja) : Gaëtane Morin
 2006 : Casino (tv-sarja) : Josée
 2006 : La promesse (tv-sarja) : Manon

Kanadalaiset televisionäyttelijät
Vuonna 1970 syntyneet
Elävät henkilöt
Damavand

Damāvand (), toiselta nimeltään Donbavand, on Iranin korkein vuori. Sillä on erikoisasema persialaisessa mytologiassa ja kansantarustossa. Vuori sijaitsee keskellä Alborzin vuoristoa Kaspianmeren etelärannikon läheisyydessä Māzandarānin maakunnassa, 66 kilometriä koilliseen Teheranista. Se on Lähi-idän korkein vuori ja Aasian korkein tulivuori.
Vuori ei ole vulkaanisesti aktiivinen, mutta lähellä huippukraatteria on rikkiä syökseviä fumaroleja, joiden tiedetään olleen aktiivisia kesästä 2007 alkaen.

Symbolismi ja mytologia
Damāvandin asema on persialaisessa mytologiassa sama kuin Olympoksen kreikkalaisessa. Se on persialaisessa runoudessa ja kirjallisuudessa symboli iranilaisten vastarinnalle ulkomaista miehitystä kohtaan. Zarathustralaisissa kirjoituksissa ja mytologiassa kolmipäinen lohikäärme Aži Dahāka oli kahlehdittu Damāvandiin pysyäkseen siellä maailmanloppuun asti. Saman legendan myöhemmässä versiossa tyranni Zahhāk oli myös kahlehdittu luolaan Damāvandin rinteille kärsittyään tappion Kāvehille ja Fereydūnille. Damāvand on merkittävä myös iranilaisessa Arashin legendassa.

Kuumat lähteet
Damāvandin rinteillä on joitakin kuumia lähteitä (Abe Garm Larijan), joilla on terapeuttisia vaikutuksia. Nämä mineraalilähteet sijaitsevat enimmäkseen tulivuoren reunoilla tai ympäröivällä tasangolla osoittaen, että lähellä maanpintaa on vulkaanista lämpöä. Vaikka Damāvandin uskotaan olevan sammunut eikä historiallisella ajalla tapahtuneista purkauksista ole tietoa, kuumat lähteet ja fumarolit viittaavat siihen, että kuumaa tai jäähtyvää magmaa on yhä tulivuoren sisällä. Tämä osoittaa, että Damāvand on ennemminkin uinuva kuin sammunut tulivuori.

Merkittävin kuumista lähteistä sijaitsee Abe garm Larijanissa. Tämän lähteen vesi on hyödyllistä kroonisten haavaumien ja ihosairauksien hoidossa. Lähteiden lähellä on julkisia kylpylöitä.

Reitit huipulle 
W. T. Thomson valloitti vuoren vuonna 1837.

Merkittävin lähtöpaikka vuorikiipeilijöille on uusi Iranin vuorikiipeilijöiden liiton leiri Polourin kylässä vuoren eteläpuolella.

On olemassa vähintään 16 reittiä huipulle, jotka poikkeavat toisistaan vaikeusasteeltaan. Jotkin niistä ovat hyvin vaarallisia ja edellyttävät kalliokiipeilytaitoja. Suosituin reitti on eteläinen, jolla on pysyvä leiri puolivälissä huipulle. Pisin reitti on koillinen, jonka käyttäminen vaatii kaksi päivää huipulle pääsyyn. Länsireitti on kuuluisa auringonlaskunäkymästään.

Maantieteellinen sijainti

Valokuvia

Katso myös
Luettelo maiden korkeimmista kohdista
Luettelo suurimmista prominensseista

Lähteet

Aiheesta muualla

Kiipeilyopas
Sääennuste
Mount Damavand, TierraWiki.org
Damavandin kiipeilyopas
Summit Post: Damavand
Mount Damavand Climbing Tour 

Iranin tulivuoret
Iranin vuoret
Kerrostulivuoret
Hanskat tiskiin

Hanskat tiskiin on rap-artisti Laviksen Jumal x10 Lavis -nimellä julkaistu studioalbumi. Se julkaistiin 6. helmikuuta 2009.

Kappaleet 
 Overturos
 Fo Sho!!
 En tuu oppii (mukana Ozo)
 Chillaan & räppään
 Tyttö sinä olet krapis
 Ihmissusi Däänz (mukana Ozo)
 Kullikellot
 Myrkytän itseni (mukana Ozo)
 Hanskat tiskiin
 Jumal Velhon Outro
 Dinosaur (piilo/bonusraita)

Laviksen albumit
Vuoden 2009 albumit
Per Stig Møller

Per Stig Møller (s. 27. elokuuta 1942) on tanskalainen konservatiivisen kansanpuolueen poliitikko. Hän on istunut kansankäräjillä vuosina 1984–2015 ja toiminut Tanskan ympäristöministerinä vuosina 1990–1993, ulkoministerinä 2001–2010, kulttuuriministerinä 2010–2011 sekä kirkollisministerinä vuonna 2011.

Møller on Dannebrogin ritarikunnan ensimmäisen luokan komentaja ja hänellä on myös useita ulkomaisia kunniamerkkejä. Myös hänen vanhempansa Poul ja Lis Møller olivat poliitikkoja. Ennen poliittista uraansa Per Stig Møller työskenteli Tanskan yleisradiossa.

Lähteet

Aiheesta muualla 
Per Stig Møller Tanskan kansankäräjien verkkosivuilla 
 Curriculum Vitae for the Minister for Foreign Affairs 

Tanskan ulkoministerit
Tanskan ympäristöministerit
Tanskan kulttuuriministerit
Tanskalaisten puolueiden puheenjohtajat
Vuonna 1942 syntyneet
Elävät henkilöt
De minimis

De minimis on latinankielinen ilmaisu tarkoittaen ilmaisua ”pienimmistä seikoista”, yleensä fraaseissa de minimis non curat praetor tai de minimis non curat lex, tarkoittaen, että laki ei ole kiinnostunut itsestään selvistä asioista.

Virallisemmassa lain tulkinnassa ”de minimis” tarkoittaa jonkin arvottomuutta lain näkökulmasta.

Riskien arvioinnissa ”de minimis” viittaa sellaiseen riskitasoon, jonka katsotaan olevan liian pieni huomioitavaksi.

Esimerkkejä ”de minimis” -säännön käytöstä 
Oikeudet eivät aina hyväksy muokattujen public domain -ohjelmistojen tekijänoikeuksia, jos muokkaukset katsotaan ”de minimis” -tyyppisiksi eli vähäpätöisiksi.  

EU:n kilpailulainsäädännössä jotkut sopimukset, jotka rikkovat EC sopimuksen artiklaa 81(1) katsotaan olevan ”de minimis” eli vähäpätöisiä ja siten hyväksyttyjä. Toimialan sisäiset kilpailijoiden väliset sopimukset katsotaan ”de minimis” -säännöllä vähäpätöisiksi, jos sopimusosapuolten markkinaosuus on 10 % tai vähemmän. Toimitusketjun sisäiset sopimukset, jossa sopimusosapuolet toimivat toimitusketjun eri tasoilla, saavat kattaa 15 % tai pienemmän markkinaosuuden.

EU:n ”de minimis” sääntö koskien valtion tukea yrityksille sallii julkisista varoista tukea yksittäistä yritystä vastikkeettomasti 200 000 eurolla kolmen vuoden aikana.

Lähteet 

Latinankieliset fraasit
Kauppaoikeus
Turau

Turau, Turaŭ eli Turov (, , , ) on pieni historiallinen kaupunki Homelin alueen länsiosassa eteläisellä Valko-Venäjällä. Vuoden 2009 väestönlaskennan aikaan kaupungissa asui 2 967 ihmistä. Hallinnollisesti Turaun pikkukaupunki kuuluu Žytkavitšyn piiriin.

Turau on vanhimpia tunnettuja paikkakuntia Valko-Venäjällä. Eräs syntyhistoria kaupungin nimestä pohjautuu viikinkiin nimeltä Tur (Tor). Kaupunki oli merkittävä, koska se sijaitsi viikinkien käyttämien, muun muassa Kiovaan johtavien jokireittien varrella. 7.–9. vuosisadalla Turaun ruhtinaskunta oli Polatskin ja Smolenskin ruhtinaskuntien ohella yksi tuolloisista Kiovan ruhtinaiden hallitsemista slaavilaisista aluekeskuksista. Turau mainitaan asiakirjoissa jo vuonna 980. Polatskin ollessa alueen pääkaupunkina Bysantin kristilliset vaikutteet levisivät 1100-luvulla voimakkaasti tässä slaavilaisessa valtiossa ja käsityötaidot kehittyivät. Tuolta ajalta ovat peräisin filosofi ja piispa Kirill Turovilaisen kristilliset kirjoitukset, jotka on myöhemmin löydetty kaupunkiarkeologisissa kaivauksissa.

Turau sijaitsee suurjoki Dneprin purjehduskelpoisen sivuhaaran Pripetin etelärannalla. Turaun läpi kulkeva kantatie P88 ylittää Pripetin kaupungin itäpuolella ja liittyy 31 kilometrin päässä koillisessa Brest–Pinsk–Homel-valtatiehen (M10). Kaupungin ympäristö ja laaja kaistale jokivartta länteen kuuluu tämän joen varrelle muodostetun maisemansuojelualueen piiriin. Pripetin kansallispuisto (, ) alkaa noin 10 kilometrin päästä kaupungin etelä- ja itäpuolella. Tämän joki- ja suoympäristöön sijoittuvan kansallispuiston opastuskeskus sijaitsee Turaussa.

Lähteet

Aiheesta muualla 

Turov  (belarustourism.by)
Turaw (Turau, Turov) – A ancient town in South-Eastern Belarus, port on Prypiac' river  (belarusguide.com)
Lyhyesti Turovin kaupungista & kaupunkikartta  (dorogiby.info)
Turovista kertova maakuntahallinnon sivu   (gomel-region.by)
WikiMapia karttalinkki Turaun kaupunkiin, kohteiden selitykset pääosin  tai 
Founder of Turau – viking named Tur  
Valokuvia Turaun kaupungista , ,  tai  (Radzima.org)
Turau   (gomel-region.by)
Lyhyt kuvaus Pripetin kansallispuistosta, opastuskeskus Turaussa   (Lonely Planet)
Turaun historiaa, juutalaisnäkökulmasta 

Homelin alueen kaupungit
Deepal Warakagoda

Deepal Warakagoda (s. 1965) on srilankalainen lintutieteilijä.

Warakagoda työskenteli nuorempana elektroniikan parissa, mutta on jo vuosia tutkinut lintuja. Hän perusti "Bird and Wildlife Teamin", joka järjestää linturetkiä, joilla hän toimii myös oppaana. Warakagoda perusti "Drongo Nature Sounds Library"n, ainoan laatuaan Sri Lankassa, ja hän toimii "Ceylon Bird Clubin" sihteerinä. Lisäksi hän on Aasian vesilintulaskentojen (Asian Waterbird Census) kansallinen järjestelijä.

Vuonna 2004 Warakagoda ja Pamela C. Rasmussen nimesivät tieteelle uuden pöllöslajin Otus thilohoffmanni, jonka Warakagoda oli löytänyt jo 2001. Hän on lisäksi löytänyt Sri Lankalle 15 uutta lintulajia ja julkaissut suuren joukon kirjoituksia maansa linnustosta.

Warakagoda on Sri Lankan johtava luonto- ja lintuäänitteiden tekijä, ja on tuottanut maansa ainoan laaja-alaisen lintuäänitteen (CD ja nauha). Hänen asiantuntemuksensa oli tärkeässä osassa Rasmussenin toimittamassa teoksessa Birds of South Asia. The Ripley Guide (2005). Tällä hetkellä Warakagoda työstää uutta teosta Field Guide to the Birds of Sri Lanka. Hän on perehtynyt myös maansa nisäkkäisiin ja perhosiin.

Teoksia 
 A Guide to the Birds of Sri Lanka, G. M. Henry. Kolmas painos (1998), jonak ovat toimittaneet Thilo W. Hoffmann, Deepal Warakagoda ja Upali Ekanayake. ISBN 0-19-563813-1
 Photographic Guide to Birds of Sri Lanka, yhdessä Gehan De Silva Wijeyeratnen kanssa. T.S.U.De Zylva (2000). ISBN 1-85974-511-3
 The Bird Sounds of Sri Lanka. An Identification Guide  Part 1 (1997, toinen painos 2001) nauhoite
 The Bird Sounds of Sri Lanka. An Identification Guide  Part 2 (1998) nauhoite
 The Bird Sounds of Sri Lanka. 99 Species (2003) CD
 The Bird Sounds of Sri Lanka. Habitat Edition 2005 (2005) nauhoite

Srilankalaiset tieteilijät
Ornitologit
Vuonna 1965 syntyneet
Elävät henkilöt